<classify> SERIKALI za Kenya na Tanzania ziko kwenye mazungumzo ya kuingia makubaliano ya kubadilishana wafungwa, ili kila atakayehukumiwa katika nchi isiyo yake aweze kurejeshwa nchini mwake kutumikia nusu ya kifungo.Waziri wa Mambo ya Nje wa Kenya, Monica Juma amebainisha hivi karibuni mbele ya Kamati ya Bunge ya Ulinzi na Uhusiano wa Kimataifa kuwa, raia wa nchi hiyo waliofungwa Tanzania watarejeshwa nchini humo.Alisema nchi za Tanzania na C hina ndizo zenye wafungwa wengi katika magereza ya Kenya. Pia alieleza kuwa Serikali za Kenya na Tanzania wamekuwa wakifanya kazi katika makubaliano ya pamoja kuangalia uwezekano wa kupunguza wafungwa katika nchi hizo.Alisema muswada wa makubaliano ulipendekezwa na Serikali ya Kenya na kuwasilishwa Tanzania ili waujadili, utekelezaji wa makubaliano hayo utahakikishia wakenya waliofungwa Tanzania watarejeshwa kwao kumalizia nusu ya vifungo vyao.Alisema,Tanzania ndiyo nchi yenye idadi kubwa ya wafungwa kutoka Kenya wanaofikia 79. Machi, mwaka huu, Waziri huyo alisema takribani Wakenya 1,300 wamehukumiwa jela katika nchi mbalimbali za nje huku Kenya ikiwa na wafungwa kutoka nchi nyingine takribani 2,000.  <topic>: KITAIFA 